Uitdrukking: Dis botter tot die boom(Foto: Stormy All/Unsplash) Uitdrukking: Dis botter tot die boom Betekenis: Gesê van twee persone wat dik bevriend is Waar kom dit vandaan? Oorspronklik is dit gesê van huwelike waarin die bruidspaar duidelik tot oor hulle ore verlief was. Die vergelyking is moontlik dat die vriendskap soos daardie liefde is; ŉ liefde so suiwer soos botter in ŉ vat wat nie net bolangs nie, maar tot op die bodem onvervalste, puik botter is. Bron: Spreekwoorde en waar hulle vandaan kom